Antonio Comeche s'alça amb la victòria en la 3ª Competició Social de 2019 en la modalitat de Recorreguts de Tir
04 de juliol 2019

![](/media/fivol3fa/87screenshot_cuerpo.jpg)  
  

Antonio Comeche, oficial de la Policia Local de l'Ajuntament de Sagunt, s'ha proclamat campió absolut en la classificació general i també en la de veterans, amb tan sols dos punts de diferència, 509 i 507 respectivament, en la 3a Competició Social de l'any 2019 de la modalitat de recorreguts de tir. Esta proba també es valedora per a la classificació del rànquing anual davall les normes internacionals d'I.P.S.C.

  

Esta competició consistia a resoldre cinc exercicis, en els quals es valorava, especialment, la potència i la velocitat del tir en l'execució dels exercicis, incidint d'una forma particular en la velocitat de desplaçaments i en la velocitat de reacció.

  

Així, després de realitzar el primer exercici va avantajar en 9 punts al seu rival esportiu, un competidor d'alt nivell nacional. I en el segon exercici, el policia local de Sagunt va perdre tot l'avantatge que tenia en excedir-se en 6 segons més que l'altre competidor. No obstant això, els següents exercicis van estar molt disputats per tots dos fins que en l'últim exercici Comeche no va tindre penalitzacions i va aconseguir un bon crono, que li va donar la victòria gràcies a les dos penalitzacions que va realitzar el seu rival.

  

Comeche es troba en la condició d'esportista federat en la Real Federació de Tir Olímpic de la Comunitat Valenciana pel Club de Tir Olímpic de Llíria, competint en la modalitat de Recorreguts de Tir (I.P.S.C.), tant en àmbit de la Comunitat com en àmbit nacional i internacional. Una especialitat on preval la rapidesa, la precisió, el maneig de l'arma, el tir pràctic, la tàctica de tir, així com saber triar i seleccionar en tot moment l'objectiu a abatre per tindre siluetes que penalitzen simulant persones ostatges i que, per tot això, tindria una certa aplicació a la labor policial en les quals s'haguera d'utilitzar l'arma de foc.

  

Les següents participacions d'Antonio Comeche tindran lloc a principis del mes de juliol en el camp de tir de Valdemoro, on se celebrarà l'IV Hispània Mach d'àmbit internacional, que precedirà a la 5a Fase Nacional a Osca i última, abans del Campionat d'Espanya 2019 a la fi de setembre.

  

El policia ha agraït als que fan possible la seua trajectòria esportiva que són la regidoria d'Esports de l'Ajuntament de Sagunt, el restaurant Pulpería Terra Meiga, l'empresa Autocars Marques SL, l'empresa de carburants Gasoprix i el concessionari Citroen Automòbils Sagunt.

​  

*   [](http://www.facebook.com/sharer.php?u=https://aytosagunto.es/va/actualitat/antonio-comeche-s-alça-amb-la-victòria-en-la-3ª-competició-social-de-2019-en-la-modalitat-de-recorreguts-de-tir/ "Facebook")
*   [](http://twitter.com/share?url=https://aytosagunto.es/va/actualitat/antonio-comeche-s-alça-amb-la-victòria-en-la-3ª-competició-social-de-2019-en-la-modalitat-de-recorreguts-de-tir/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/antonio-comeche-s-alça-amb-la-victòria-en-la-3ª-competició-social-de-2019-en-la-modalitat-de-recorreguts-de-tir/ "Linked In")
*   [](mailto:?body=https://aytosagunto.es/va/actualitat/antonio-comeche-s-alça-amb-la-victòria-en-la-3ª-competició-social-de-2019-en-la-modalitat-de-recorreguts-de-tir/)